
РЕПУБЛИКА СРБИЈА

АГЕНЦИЈА ЗА ПРОСТОРНО ПЛАНИРАЊЕ И УРБАНИЗАМ РЕПУБЛИКЕ СРБИЈЕ
у складу са чл. 50. и 51б. Закона о планирању и изградњи („Службени гласник РС”, бр. 72/09, 81/09 - исправка, 64/10 - УС, 24/11, 121/12, 42/13 - УС, 50/13 -УС, 98/13 – УС, 132/14, 145/14, 83/18, 31/19, 37/19- др. закон, 9/20, 52/21, 62/23, 91/25 и 80/26, у даљем тексту: Закон), чл. 27. и 39. Закона о стратешкој процени утицаја на животну средину („Службени гласник РС”, број 94/24) и чл. 55-68. Правилника о садржини, начину и поступку израде докумената просторног и урбанистичког планирања („Службени гласник РС”, бр. 32/19, 47/25 и 40/26) 
оглашава
ЈАВНИ УВИД

у
НАЦРТ ПРОСТОРНОГ ПЛАНА ПОДРУЧЈА ПОСЕБНЕ НАМЕНЕ ИЗГРАДЊЕ И РЕКОНСТРУКЦИЈЕ БИЦИКЛИСТИЧКЕ СТАЗЕ У ЗОНИ  ДРЖАВНОГ ПУТА IIA РЕДА БРОЈ 100 НА ДЕОНИЦИ НОВИ САД – СТАРА ПАЗОВА
И
ИЗВЕШТАЈ О СТРАТЕШКОЈ ПРОЦЕНИ УТИЦАЈА  
ПРОСТОРНОГ ПЛАНА ПОДРУЧЈА ПОСЕБНЕ НАМЕНЕ ИЗГРАДЊЕ И РЕКОНСТРУКЦИЈЕ БИЦИКЛИСТИЧКЕ СТАЗЕ У ЗОНИ  ДРЖАВНОГ ПУТА IIA РЕДА БРОЈ 100 НА ДЕОНИЦИ НОВИ САД – СТАРА ПАЗОВА НА ЖИВОТНУ СРЕДИНУ
ЈАВНИ УВИД у Нацрт Просторног плана подручја посебне намене изградње и реконструкције бициклистичке стазе у зони  државног пута IIA реда број 100 на деоници Нови Сад – Стара Пазова, (у даљем тексту: Нацрт просторног плана) и Извештај о стратешкој процени утицаја Просторног плана подручја посебне намене изградње и реконструкције бициклистичке стазе у зони  државног пута IIA реда број 100 на деоници Нови Сад – Стара Пазова на животну средину (у даљем тексту: Извештај о стратешкој процени утицаја), одржаће се од 15. септембра до 14. октобра 2026. године у трајању од 30 дана, сваког радног дана у просторијама јединица локалне самоуправе у обухвату планског документа, односно  града Новог Сада и општина Сремски Карловци, Инђија и Стара Пазова, као и на интернет страници Агенције за просторно планирање и урбанизам Републике Србије (http://www.appurs.gov.rs) и Покрајинског секретаријата за урбанизам и заштиту животне средине (https://www.ekourbapv.vojvodina.gov.rs/).
Физичка и правна лица примедбе на Нацрт просторног плана и Извештај о стратешкој процени утицаја могу доставити у писаној форми јединицама локалне самопуправе у току трајања јавног увида, закључно 14. октобра 2026. године. Примедбе на Нацрт просторног плана и Извештај о стратешкој процени утицаја могу се доставити и директно Агенцији за просторно планирање и урбанизам Републике Србије, Краља  Милутина 10а, 11 000 Београд.

ЈАВНА ПРЕЗЕНТАЦИЈА планског документа биће одржана у петак 25. септембра 2026. године са почетком у 12,00 часова у Скупштинској сали зграде општине Сремски Карловци, Трг Бранка Радичевића број 1, Сремски Карловци.
ЈАВНА СЕДНИЦА КОМИСИЈЕ ЗА ЈАВНИ УВИД биће одржана по завршетку јавног увида, у среду  
21. октобра 2026. године са почетком у 15,00 часова у амфитеатру Покрајинског завода за заштиту природе, Радничка 20а, Нови Сад. 
Физичка лица и представници правних лица који су у току трајања јавног увида поднели примедбе у писаном облику, могу присуствовати јавној седници и усмено их образложити. О свакој поднетој примедби обрађивач планског документа јавно износи свој став.
У складу са чланом 47b. став 5. Закона о планирању и изградњи, на јавни увид се позивају сви органи, посебне организације, односно имаоци јавних овлашћења, који су доставили посебне услове.

